text: اس سلسلے میں مسلسل کوشش کی جارہی ہے کہ واپسی کے تمام زیرِ التواء دعووں کو کلیئر کر دیا جائے ، جہاں کہیں فراہم کی گئی متعلقہ اطلاع صحیح پائی گئی ہے ۔ برآمد کار برادری سے تعاون کی درخواست کی گئی ہے تاکہ اس بات کو یقینی بنایا جا سکے کہ کمی کے سلسلے میں ، جو میمو جاری کئے گئے ہیں ، وہ اُن کا جواب دیں گے اور مرکز نیز ریاستی جی ایس ٹی اور کسٹمز حکام کی طرف سے کی گئی غلطیوں سے آگاہ کریں گے ۔ اس کے علاوہ ، وہ جی ایس ٹی آر ایک اور جی ایس ٹی آر 3 بی ریٹرن فائل کرنے کے سلسلے میں نیز شپنگ بل پیش کرنے کے سلسلے میں پوری توجہ سے کام لیں گے ۔